google/wiki40b huggingface dataset:
St. Johannes' kapell (Tower of London)

St. Johannes' kapell er et kapell viet til Evangelisten Johannes i Tower of London. Det ligger i White Tower, og ble bygget i 1080. Det er det eldste bevarte kapellet i London.
Kapellet er i normannisk romansk stil, og er et spesielt godt bevart eksempel på tidlig normannisk kirkearkitektur. Det er i kalkstein fra Caen, som er udekorert med unntak av kapitélene som har enkle utskjæringer av skjell og løv. Skipet har et tak med tønnehvelv, og det går et galleri over kurvene rundt apsis. Proporsjonene er perfekte, og leder blikket mot apsis med alteret. Som et kongelig kapell var det rikt dekorert, og den enkle tilstanden det er i nå er derfor villedende.
All dekorasjon ble fjernet i 1550, under reformasjonen. Etterhvert ble kapellet tatt i bruk som dokumentlager, og da dokumentene ble flyttet til en bygning utenfor Tower i 1857 ble det foreslått at kapellet skulle bli et kleslager for hæren, men det ble i stedet restaurert, og tatt i bruk som kapell igjen. Kapellet har status som Royal Peculiar, og brukes ved spesielle anledninger.
Det holdes gudstjenester i kapellet ved visse spesielle anledninger.
Styrofoam

Styrofoam er et plastmateriale av ekstrudert polystyrenskum. Det brukes til isolasjon og emballasje, og har i utgangspunktet en blå farve, men lages også i andre farver.
Styrofoam er et merkenavn eiet av Dow Chemical Company, men er blitt et degenerert varemerke, særlig på engelsk.
Gangskaret (Svalbard)

Gangskaret er et fjellpass på Spitsbergen på Svalbard, rundt 15 kilometer sør-sørøst for Longyearbyen. Høyden er rundt 400 moh. Det ligger mellom Todalen (en sidedal til Adventdalen) i nord og Gangdalen (en sidedal til Reindalen) i sør. Bare en kilometer nord for toppen av skaret kommer også Bødalen (en sidedal til Colesdalen) inn fra vest.
Navnet hentyder til at skaret er farbart til fots.
Geofysisk Institutt (UiB)

Geofysisk Institutt i dag

Geofysisk Institutt er i dag en administrativ del som omfatter forsknings- og undervisningsgruppene for meteorologi og oceanografi. I tillegg er klimaforskningssenteret Bjerknessenteret tett knyttet opp til instituttet.
Nåværende instituttledere er Nils Gunnar Kvamstø.
Isdam

En isdam er en liten, kunstig innsjø laget for å kunne skaffe is til isskap. Isdammer finnes fremdeles, men de brukes ikke lenger til å hente is. Mange isdammer har grodd igjen, men i dag anses isdammer å ha kulturhistorisk verdi og utgjøre en viktig del av kulturlandskapet, så flere steder arbeider man for å verne isdammer og hindre gjengroing.
Mange gårder hadde tidligere en isdam for nedkjøling av melka. I Groruddalen var det blant annet fire firmaer som drev med isskjæring på 1920- og -30-tallet. Det spesielle med firmaet Oslo Ismagasin på Årvoll var at de drev Oslos siste naturisfirma. Helt fram til 1967/68 skar firmaet ut store isblokker som ble levert firmaer og privathusholdninger.
Adlerschanzen (Hinterzarten)

Historie

Den første hoppbakken i Hinterzarten, Kirchwaldschanze (Kirchwaldbakken), ble bygd i 1923, samme år som skiklubben ble stiftet. Den eksisterte som treningsbakke til 1974, men ble helt fra starten av ansett for å være for liten til seniorrenn. Alt i 1924 ble en større bakke bygd i Adlerwald, med navnet Adlerschanze. Den nye bakken ble tatt i bruk 24. februar 1925, og tillot hopp på rundt 60 meter.
Bakken ble utvidet i 1935, og var treningsbakke for det norske og det tyske laget foran OL i Garmisch-Partenkirchen i 1936. Under trening til OL satte norske Birger Ruud bakkerekord med 71 meter. Birger Ruuds bakkerekord sto helt til Adlerbakken igjen ble utvidet, foran det tyske mesterskapet i 1965. Dette året forbedret Georg Thoma rekorden til 82 meter.
Adlerschanzes FIS-sertifikat utløp i 1976, og bakken måtte moderniseres for igjen å kunne brukes til internasjonale renn. I konkurranse med Hochfirstschanze i Titisee-Neustadt ble Adlerschanze valgt til å bygges ut med plastunderlag som ga mulighet til hopping også i sommerhalvåret. Mellom september 1980 og sommeren 1982 ble bakken helt ombygd, og det ble også bygd nytt dommertårn, stolheis og servicebygning. Det første rennet i den ombygde bakken ble holdt 29. august 1982.
I 1998/99 ble Adlerschanze igjen modernisert, og utvidet til K95. Tårnet i bakken fikk montert heis i 2003. I 2004/05 ble det bygd tre mindre bakker ved siden av Adlerbakken.
Adlerschanze har hatt årlige sommerrenn i spesielt hopp siden 1982, med status som Sommer Grand Prix siden 1994. Den har også hatt B-verdenscup-/kontinentalcuprenn og Sommer Grand Prix-renn i kombinert. I 2010 ble K95-bakken brukt under junior-VM i Hinterzarten. K70- og K30-bakkene ble brukt under veteran-VM i skihopping og kombinert i 2007. Ved det mesterskapet måtte rennet i K95-bakken flyttes til K70-bakken, fordi vind, regn og høye temperaturer ødela snøforholdene i den største bakken.
Mellom 1971 og 1976 ble todagersrennet Schwarzwälder Springertournee arrangert i Adlerschanze i Hinterzarten og Adlerschanze i Schönwald. Da bakken i Hinterzarten fra 1977 ikke kunne brukes lenger, overtok Hochfirstschanze i Titisee-Neustadt dens plass i todagersrennet. Schwarzwälder Springertournee ble sist arrangert i 2003.
Heartagram

Andre brukere

Den amerikanske skateboarderen Brandon Margera, bedre kjent som Bam Margera, bruker ofte heartagrammet i sine skatevideoer og som personlig emblem. Margera har tillatelse til å bruke symbolet i sin markedsføring.
Sovjetunionens flyvåpen

Sovjetunionens flyvåpen (russisk: Военно-воздушные силы СССРВоенно-воздушные силы СССР: Военно-воздушные силы СССР, tr. Vojenno-vozdusjnyje sily SSSR) var en av Sovjetunionens forsvarsgrener. 
Sovjetunionens flyvåpen ble dannet fra deler av det keiserlige russiske flyvåpen i 1917 og ble oppløst sammen med Sovjetunionen i 1991–92. De tidligere sovjetiske flystyrkene ble da fordelt til de tidligere sovjetrepublikkenes flyvåpen, herunder Den russiske føderasjons flyvåpen. Fra 1918 til 1924 het flyvåpenet «Arbeidernes og bøndenes flyvåpen»; fra 1924 til 1946 var navnet «Den røde armés flyvåpen», og fra 1946 til 1991 Sovjetunionens flyvåpen.
Før den kalde krigen var flyvåpenet involvert i kamper i Den spanske borgerkrig, slaget ved Khalkhin Gol, Den sovjetisk-finske krig og Den Store Fedrelandkrig. Under annen verdenskrig sto flyvåpenet sin store prøve. Senere var flyvåpenet uoffisielt involvert i Koreakrigen.
Lady Rose

«Lady Rose» er en britisk popsang og hitsingle med gruppa Mungo Jerry.
Den ble skrevet av ledesangeren i Mungo Jerry, Ray Dorset. Den ble utgitt på gruppas tredje single Dawn DNX 2510. Produsent var Barry Murray.
I likhet med gruppas debutsingle, «In the Summertime», var dette også en maxisingle som skulle spilles på 33 omdreininger i minuttet.
«Lady Rose», som er på A-siden, inneholder munnspill og piano. B-sidens spor er «Little Louis» av gruppemedlem, Paul King, samt oppussinger av Lonnie Donegans «Have a Drink on Me» (som «Have a Whiff On Me») og den gamle Elvis Presley-sangen, «Milk Cow Blues».

Norsk versjon

Jan Swensson har skrevet en norsk tekst. Den norske tittelen er «Anne Britt».

Listeplassering

«Lady Rose» begynte på den britiske singlelisten som # 30 i mai 1971, nådde femteplassen i juni og forlot til slutt listen i august 1971.
Thomas Koppel

Savage Rose

I 1967 dannet Koppel rockegruppen Savage Rose med sin bror Anders Koppel og hans søster Lone Koppel, som senere ble operasangerinne. Gruppen fikk sin endelige form, da tre medlemmer av bandet Dandy Swingers, Jens Rugsted (bass), Flemming Ostermann (gitar), sangerinnen Annisette Hansen samt jazztrommeslageren Alex Riel ble med.
Villa Frednes

Villa Frednes (Også omtalt som Villa Øvre Frednes og Øvre Frednes Kulturhus) er en herskapsvilla fra 1905 i Porsgrunn sentrum, tegnet av arkitekt Haldor Larsen Børve for den velstående skipsrederen Jørgen Christian Knudsen, mest kjent som eier av seilskuten «Skomvær». 
Bygget er oppført i stilarten nyrenessanse og har rike utsmykninger med korintisk søyleorden. Eksteriøret er bygget i massiv stein og mur med staffasje som avbilder skip og hardt vær. Interiøret har takmalerier bla. med havguden Poseidon. 
Villa Frednes har fungert som rederens private villa, men også vært kulturhus, selskapslokaler, galleri, maritim skole, restaurant m.m – og er nå i privat eie etter å ha vært driftet av kommunen i en årrekke.
Barosaurus

Barosaurus var en diplodocid dinosaur med en lengde på 26-27,5 meter og en stående høyde på 15 meter. Den tilhører Sauropoda; noen av dens slektninger er Diplodocus, Amargasaurus, Apatosaurus, Seismosaurus, Supersaurus, Argentinosaurus. Barosaurus var en mellomstor sauropod med omtrent samme lengde som voksne blåhvaler. Barosaurus veide opp til 12 tonn.
Steglitz-Zehlendorf

Utdanning

Freie Universität Berlin ligger i Dahlem.
Jiefang Ribao (Shanghai)

Jiefang Ribao (kinesisk: 解放日报, pinyin: Jiěfàng Rìbào) er presseorgan for det kinesiske kommunistiske parti i Shanghai. Den er dagsavis, og utkommer i Shanghai med et opplag på 700.000 eksemplarer.
Avisen utkom første gang 28. mai 1949 under ledelse av Zhang Chunqiao.
Cherrocrius

Utseende

En middelsstor, kraftig og høyt hvelvet, mørk trebukk med mursteinsrøde dekkvinger. Forkroppen on hele undersiden er tett kledt me ull-aktige, brune hår. Hodet er ganske, antennene er tynne, kamformede (særlig hos hannen) og noe over halvparten så lange som kroppen. Pronotum er rundet. Dekkvingene er nesten parallellsidige sett ovenfra. Beina er nokså korte, slanke.

Utbredelse

Slekten er bare kjent fra Argentina.
Time, Space and Other Stories

Time, Space and Other Stories er et musikkalbum med Schtimm, utgitt i 2007.
VM i kunstløp 1905

VM i kunstløp 1905. Det tiende verdensmesterskapet i kunstløp ble arrangert i Stockholm i Sverige 5. og 6. februar 1905. Det var kun en konkurranse for menn og det var fem utøvere fra tre nasjoner som deltok. Ulrich Salchow fra Sverige vant sitt femte strake verdensmesterskap i kunstløp.
Mohnbukta

Mohnbukta er en 3 km bred bukt på nordvestsiden av Storfjorden, i Sabine Land på Spitsbergen, Svalbard. Bukta avgrenses i nord av Teistpynten under Teistberget (425 m), og i sør av enden av morenen under Kroghfjellet (585 m). I botnen av bukta munner Hayesbreen ut i havet. Fjellsidene er bratte.
Bukta er oppkalt etter Henrik Mohn (1835–1916), en norsk meteorolog og forsker.
VM i skiflyging 1996

Bakken

Kulm var blitt utbygd til VM og hadde K-punkt 185 meter og jurylengde (en forløper for bakkestørrelse) 190 meter. Før mesterskapet var bakkerekorden 191 meter, satt av Andreas Felder (Østerrike) under VM i 1986. Hoppet var tangering av verdensrekorden da det ble gjort. Under treningen til VM 1996 ble bakkerekorden forbedret to ganger, sist til 201 meter av Jens Weißflog (Tyskland).
Birkenes gamle kirke

Birkenes gamle kirke var ei langkirke av stein i romansk stil i Birkenes kommune i Aust-Agder fylke, revet ca. 1857.

Historie

Kirken var bygd av lokale bønder mellom år 1150 og 1250. Den lå ved den gamle kongeveien («Kirkevejen») som gikk over Tveideråsen mellom kongsgårdene på Tromøya og Oddernes. Kirken stod nær plasseringen av nåværende Birkenes kirke (vigslet 1. desember 1858). 
Birkenes er første gang nevnt som kirkested i Diplomatarium Norvegicum i 1344: «Sira Gunnstein prestr aa Birkinesi».
Birkenes hørte i tidlig kristningstid til Selje stift, som var bispedømme for hele Vestlandet og Agdesiden. Siden ble dette katolske bispesetet flyttet til Bjørgvin. Da Birkenes gamle kirke ble bygd, var Bjørgvin stift delt. Fra 1125 tilhørte Agder Stavanger stift (bispedømme). Fra 1689 tilhørte Birkenes det nye Agder bispedømme. Birkenes gamle kirke tilhørte Mandals prosti, og var annekskirke under Tveit kirke. (Eget kirkesogn tilhørende Vest-Nedenes prosti fra 1905).

Diverse

Soknepresten bodde ved hovedkirken i Tveit. Veien opp til annekskirken på Birkeneset ble kalt Prestevejen.
På sletta ved kongeveien sør for Birkenes gamle kirke lå den første ekserserplassen på Agdesiden. Militærøvelsene ble avviklet etter søndagsmessene.
Ved Varpelia, ca. 1 km sørøst for kirken, ligger et gammelt varp hvor engstelige veifarende til langt ut på 1900-tallet la ned kvister i frykt for å bli rammet av ulykker. Varpet ligger på stedet innehaver av Svarteboka, Severin Olufsen Sode (prest i Tveit og Bikenes 1671-1705), etter tradisjonen på vei hjem fra ei anneksmesse skal ha manet «Gamle-Erik» (djevelen) ned i jorda. 
Birkenes gamle kirke var i privat eie fra 1723 til 1762. Eiere var toller Michael Riis i Kristiansand, magister Claudius Tobiesen i Tveit og kapellan Christen Tobiesen i Valle.
Kirkebakken ved Birkenes gamle kirke var et viktig samlingssted for overlevering av informasjon, blant annet ved opplesing av ulike kunngjøringer av bygdas lensmann.  Under bondeopprøret til Kristian Lofthus i 1780-årene, ble det på kirkebakken overlevert illegale budstikker med informasjon til almuen i Birkenes.
Dombås skiheiser

Dombås skiheiser er et norsk alpinanlegg ved Trolltun Gjestegård ved Dombås. Anlegget ble etablert i 1959 og er siden utvidet og modernisert en rekke ganger. Dombås Fjellskole er etablert i tilknytning til anlegget.
Anlegget har 4 nedfarter med ulik vanskelighetsgrad på totalt 10 km, der den lengste er 2700 meter og 350 høydemeter. Det er to heiser
Hovedbakken på 1200 meter med flomlys er internasjonalt godkjent av FIS for slalåm og storslalåm.
Det er etablert en terrengpark med flomlys for boardercross, rails og big jump.
Christian Zetlitz Bretteville

Bakgrunn

Christian Zetlitz Bretteville tilhørte den franske normanniske adelsslekten Le Normand de Bretteville, som var kommet til Danmark-Norge da generralløytnavnt og markí Louis Claude le Normand de Bretteville flyktet fra sitt fedreland under den franske revolusjon - han ble naturalisert og opptatt i den danske adelsstand i 1804. Christian var sønn av Charles Eugene le Normand de Bretteville og Mette Christina Zetlitz. Han ble student i 1821 og cand. jur. i 1826.
Bretteville fullførte Bergen katedralskole i 1821, og ble cand.jur. 1826.

Karriere, politikk

Han arbeidet deretter en tid hos høyesterettsadvokat S. A. W. Sørenssen i Christiania. I 1828 ble han fullmektig i Finansdepartementet, hvor han avanserte til byråsjef 1834 og til ekspedisjonssekretær i Avdelingen for det indre 1839. Samtidig deltok han i kommunalpolitikken; han var medlem av bystyret 1839–42 og ordfører høsten 1841. En tid underviste han også ved Borgerskolen.
Han ble gift 14. august 1829 med Emilie Jeanette Steensgaard (1810–1905) (datter av kontorsjef Lars Steensgaard (1776–1847) og Ingeborg Cathrine Birchenbusch). Deres datter Blanca Bretteville ble gift med dommer Johann Ludwig Wegner, en sønn av forretningsmannen Benjamin Wegner.

Karriere

Han var stortingsrepresentant 1848-50 for Christiania og Lillehammer, og ble borgermester i Christiania i 1841. Han var statsråd fra 1850 til sin død i 1871. Han ledet dels Finansdepartementet og dels Indredepartementet, og var dessuten tallrike perioder ved statsrådsavdelingen i Stockholm. Der var han også konstituert statsminister fra 16. desember 1858 til juni 1859 og igjen i 1861.
Han var major i hæren. Bretteville mottok storkors av St. Olavs Orden i 1863.
Han er begravet, likesom andre medlemmer av Bretteville-familien, på Vår Frelsers gravlund.

Oppkalling

Brettevilles gate i Oslo er oppkalt etter ham.
Dynastes satanas

Utseende

En meget stor (hannens kroppslengde opptil 11,5 centimeter), svart bille. Hannen har et langt, oppoverkrummet horn på hodet som danner en klype mot et langt, nedoverkrummet horn på pronotum - det siste har en brem av korte, stive, gulaktige hår på undersiden. Hornene er forholdsvis korte og mer krummede enn hos Dynastes hercules og neptunus. Hunnene mangler hornene og er dermed mye kortere selv om kroppen ikke er så mye mindre. Hos noen individer er hornene sterkt krummede, kroppslengden blir da betydelig mindre. Hannen er blankt svart eller mørkt rødbrun, hunnen mer ruglete og mattere. Beina er kraftige med 2-3 pigger på yttersiden av leggene (tibiae). Undersiden er kledt med gule hår.

Levevis

Denne arten holder til i høytliggende tåkeskoger. Hannene bruker hornene på hodet og pronotum til å kjempe om hunnene. De prøver å gripe motstanderen mellom hornet på hodet og det på pronotum, og vippe ham over på ryggen. Billene er svært sterke for sin størrelse.
Larveutviklingen tar flere år, de voksne billene kan leve i flere måneder. De voksne billene er aktive om natten. Denne arten lever i fuktig skog mellom 900-2200 meter over havet.

Utbredelse

Arten er bare kjent fra et begrenset område i Bolivia. Den er regnet som truet og er nå fredet i hjemlandet, samtidig som handel med eksemplarer er strengt regulert under CITES-reglene, der arten er nevnt i CITES Appendix II.
Den er foreløpig den eneste bille-arten som er spesifikt nevnt i CITES.
EM i boccia for lag og par 2015

Europamesterskapet i boccia for lag og par 2015 ble arrangert i Surrey Sports Park i Guildford i England, i perioden 23. - 27. juli 2015. Arrangør var BISFed og GB Boccia.
Verdenscupen i hurtigløp på skøyter 2010/11 – Verdenscup 2

Andre runde av verdenscupen i hurtigløp på skøyter 2010/11 avholdes i Sportforum Hohenschönhausen i Berlin, Tyskland 19.–21. november 2010.  
Ida Njåtun fra Norge fikk sitt internasjonale gjennombrudd med 2.-plass på 1500 meter i A-gruppen.
STS-102

Høydepunkter fra ferden

STS-102 var den 8. romfergeturen til Den internasjonale romstasjonen (ISS) og sørget for det første skifte av mannskap ombord. ISS Ekspedisjon 2 kom ombord, mens ISS Ekspedisjon 1 ble brakt tilbake til Jorden. Den viktigste nyttelasten var montasjen av External Stowage Platform-1 på romstasjonen, samt "Leonardo" Multi-Purpose Logistics Module (MPLM), med 6 rack ombord for den amerikanske Destiny-modulen, som ble levert og montert på STS-98. "Leonardo" ble midlertidig festet til romstasjonen for å levere nyttelasten sin.
Den europeiske enhetsakt

Historie

I løpet av 1980-årene oppstod det en gryende misnøye internt i EU på grunn av begrensninger i frihandelen mellom medlemslandene. Både politiske ledere og næringslivsledere ønsket et mer harmonisert regelverk mellom landene.
En kommisjon ble nedsatt for å analysere hvorvidt et felles europeisk marked var mulig, og hvordan det i så fall skulle gjennomføres. Kommisjonen la frem en rekke forslag, som ble til Den europeiske enhetsakten.
Traktatens målsetning var å fjerne de gjenværende handelsbarrierer mellom medlemslandene, harmonisere regelverket og øke konkurranseevnen til europeiske land. Den forandret prosedyrene til institusjonene i EF, som hadde vokst fra 6 til 12 medlemsland, ved å utvidede kvalifisert flertallsavstemning til nye områder. Traktaten fastsatte som en målsetning å opprette EFs indre marked i 1992.
Enhetsakten introduserte også formelt prinsippet om det europeiske politiske samarbeid, som var forgjengeren til EUs felles utenriks- og sikkerhetspolitikk.
Hemierana

Utseende

En middelsstor, sylindrisk, gulgrå til svart trebukk med lysere ytterkant. Antennene er omtrent så lange som kroppen. Pronotum er sylindrisk uten tenner på sidene.

Utbredelse

Arten er utbredt i det sørlige og sørøstlige USA, mot nord til Kansas og vest til Texas.
(523622) 2007 TG422

Størrelse

Mike Browns nettside lister objektet som en mulig dvergplanet, med en diameter på 343 km basert på antatt albedo på 0,04. Albedoen forventes å være lav, fordi objektet har en blå (nøytral) farge. Hvis albedoen er høyere, kan imidlertid objektet være mye mindre. Antatt en generisk transneptunsk albedo på 0,09, vil objektet være i størrelsesorden 270 km i dameter. Men fordi den virkelige albedoen er ukjent, og den har en absolutt størrelsesklasse (H) på 6,2, kan størrelsen ligge hvor som helst i området 150–340 km i diameter.

Bane

2007 TG₄₂₂ kom to perihelium i 2005 ved en heliosentrisk avstand på 35,5 AE, og befinner seg nå 36,6 AE fra solen.
Leonard Warden Bomney

Biografi

Han ble født i Wellington, Ohio 4. desember 1884 muligens som Warden Leonard Bonney. Han gikk på Oberlin College. I 1910 og 1911 fløy han for Wright Exhibition Team og var den 47. lisensierte pilot i USA. I 1912 arbeidet han for Sloan Airplane Company, og i 1913 var han en testpilot for Amas Airplane Company, i Washington, D.C. og i 1918 ble han daglig leder for selskapet. I 1914 og 1915 var en militærflyger for den meksikanske regjeringen under General Carranza. Under første verdenskrig var han instruktør i Garden City, New York, og maritim instruktør ved Smith's Point, New York.
Bonney ble drept 4. mai 1928 under jomfrutur med Bonney Gold da flyet stupte i bakken fra 50 meters høyde, sekunder etter å ha tatt av fra Curtiss-feltet, Long Island.
Ukyndig bruk av svarteboka

Ukyndig bruk av svarteboka er et internasjonalt vandresagn kjent over hele Europa.

Handlingen

Sagntypen forteller om en person som tilfeldig finner svarteboka, åpner den, og kommer i skade for å lese på den siden hvor djevelen løses og kommer settende for å be om tjeneste. Nå gjelder det å oppholde ham med en umulig oppgave (adynaton), til noen kommer som kan binde den onde og gi ham reisepass. Hadde en ikke vært snarraådig og funnet på noe ville den onde ha tatt med seg den som løste ham.

Internasjonalt vandresagn

Sagnet er klassifisert som ML 3020 Inexperienced Use of the Black Book i den systematiske sagnkatalogen. I Norge finnes tallrike varianter av sagnet jevnt fordelt over hele landet fra Rogaland og Vest-Agder til Nordland. Reidar Th. Christiansen lister opp 35 varianter fra Østlandet, 6 fra Telemark, 12 fra Sørlandet, 45 fra Vestlandet, 9 fra Trøndelag og 12 fra Nord-Norge, dvs. 119 norske varianter av sagntypen.
Det er så langt ikke registrert noen varianter av sagnet i Troms og Finnmark, men så er det heller ikke funnet virkelige svartebøker lenger nord enn Beiarn i Nordland. Unntaket er en enkelt svartebok, funnet i Trondenes i Troms, som ifølge Anton Christian Bang skal være tatt med dit fra en proveniens lenger syd i landet.
Oscar for beste foto

Oscar for beste kinematografi (engelsk: Academy Award for Best Cinematography) er en Oscar-statuett som gis til årets beste filmfotograf for vedkommendes bidrag i det året før utdelingen.
Chlorobapta

Utseende

Middelsstore, svarte gullbasser med gule eller gulgrønne tegninger. På hodet er clypeus ("snuten") gul eller gulgrønn, med en grunn innskjæring i midten. Pronotum er svart med lyse sider, dekkvingene svarte med lyse, langstrakte flekker eller streker.

Levevis

Larvene lever gjerne i råtnende ved eller annet dødt, organisk materiale.
De voksne billene besøker gjerne blomster for å ete pollen.

Utbredelse

Artene er utbredt i Australia.
Speyerdomen

Historie

Kirken ble påbegynt 1030 under Konrad II av Det tysk-romerske rike og er oppført i romansk stil. Speyerdomen har vært gravkirke for Salier-dynastiet, hohenstauferne og habsburgerne og ble ansett som et symbol for keiserlig makt. Den regnes som et vendepunkt i europeisk arkitekturhistorie og som et av de viktigste arkitektoniske minnesmerker fra sin tid. 
Kirken har siden 1981 vært på UNESCOs liste over verdensarven.
Cardozo

Historie

Tettstedet ble grunnlagt i 1889.